Diari Oficial de la Generalitat Valenciana


Sumari del DOGV 5733, del 02-04-2008 (2008/3700)

ORDE de 12 de març de 2008, de la Conselleria d'Educació, per la qual es modifica el conveni de creació de l'Escola d'Educació Infantil Municipal denominada El Solet, de Xeresa (València).
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5733

Data del DOGV
:   02-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/3700


Data del document
:   12-03-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Conselleria Educació
    * Xeresa
    * cooperació administrativa
    * centre d'ensenyament
    * administració local
    * guarda de xiquets
    * educació preescolar

ORDE de 12 de març de 2008, de la Conselleria d'Educació, per la qual es modifica el conveni de creació de l'Escola d'Educació Infantil Municipal denominada El Solet, de Xeresa (València). [2008/3700]  
L'expedient ha sigut iniciat a instància del representant de l'Ajuntament de Xeresa, entitat titular de la Escola d'Educació Infantil Municipal denominada El Solet, de Xeresa (València), número de codi 95019088, situada al carrer Trapig, s/n, cantonada c/ Escoles, s/n, de la citada localitat, per la qual sol·licita la modificació del conveni de creació de l'Escola d'Educació Infantil Municipal de primer cicle, per tal de canviar l'ús d'una unitat per a xiquets de 0 a 1 any, que passa a utilitzar-se per a xiquets de 2 a 3 anys.  
El 13 de febrer de 2008 es va subscriure un conveni entre la Generalitat (conselleria d'Educació) i l'Ajuntament de Xeresa (València) pel qual es creava l'Escola d'Educació Infantil de primer cicle, de titularitat municipal, denominada El Solet, a Xeresa, en la clàusula sèptima del qual s'autoritza el conseller d'Educació a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Segons el titular del centre s'utilitzen les mateixes instal·lacions que ja foren objecte d'informe favorable per part del Servici de Projectes i Construccions Educatives d'esta conselleria de 5 de desembre de 2006 i aprovades per Resolució de la Direcció General d'Ensenyament de 16 de gener de 2007, i que complixen els requisits exigits per a la configuració ara sol·licitada.  
Tenint en compte que els requisits de titulació del professorat per a la configuració que ara se sol·licita són els mateixos que per a la configuració actualment autoritzada.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onzena, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Aprovar la modificació del conveni de creació de l'Escola que a continuació s'indica en els termes que s'hi especifiquen, de conformitat amb la normativa vigent.  
Denominació genèrica: Escola d'Educació Infantil, primer cicle  
Denominació específica: El Solet  
Titular: Ajuntament de Xeresa  
Domicili: c/ Trapig, s/n cantonada c/ Escoles, s/n  
Localitat: Xeresa  
Província: València  
Codi: 06163523  
Modificació que s'autoritza:  
S'autoritza el canvi d'ús d'una unitat d'Educació Infantil, primer cicle, per a xiquets de 0 a 1 any, que passa a utilitzar-se per a xiquets de 2 a 3 anys, de manera que el centre queda configurat, en la seua totalitat, amb la següent composició:  
3 unitats d'Educació Infantil, primer cicle, amb 47 llocs escolars, distribuïts de la següent manera:  
1 unitat per a xiquets d'1 a 2 anys, amb 13 llocs escolars  
2 unitats per a xiquets de 2 a 3 anys, amb 34 llocs escolars.  
Segon  
De conformitat amb el que disposa l'article 8.1 del Reial Decret 332/1992, la present modificaio produirà efectes a partir del curs escolar immediatament següent al de la data de la present orde.  
Tercer  
Qualsevol modificació dels termes d'esta orde requerirà la preceptiva autorització de l'administració educativa.  
DISPOSICIÓ ADDICIONAL  
La present orde es publicarà en el Diari Oficial de la Comunitat Valenciana i donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
Conformement al que s'establix en l'article 44 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà plantejar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 12 de març de 2008  
El conseller d'Educació,  
ALEJANDRO FONT DE MORA TURÓN